laion/Wikipedia-Exotic huggingface dataset:
מאוריטניה (העת העתיקה)

מאורטניה (בלטינית: Mauretania) או מאוריטניה (בכתיב עברי מודרני) הייתה חבל ארץ קדום, ממלכה היסטורית ומאוחר יותר פרובינקיה רומית בצפון-מערב אפריקה שהשתרעה על השטחים שכיום מהווים את צפון מרוקו ואלג'יריה. מקור שמה של הממלכה הוא כנראה מהשבט הברברי שישב בה בימי קדם. בנוסף לשבט זה ישבו עוד עשרות שבטים ברברים אחרים בארץ, בנוסף לשבטים מדבריים שהיגרו ממרכז אפריקה. מהמאה ה-8 לפנה"ס והלאה החלו מתיישבים הפיניקים בחופי מאורטניה בתחנות מסחר. המרכזים הפיניקיים החשובים היו ככל הנראה טינגיס (טנג'יר המודרנית) ובוולובליס. עם התחזקותה של קרתגו סרו הערים הפיניקיות במאורטניה לשליטתה. במהלך המאה ה-2 לפנה"ס התגבשה ממלכה עצמאית באזור כאשר מספר שבטים התאחדו, כתגובה לעלייתה של ממלכת נומידיה. במלחמת יוגורתה, שנערכה בין הרפובליקה הרומית לבין יוגורתה מלך נומידיה, שיחקו מאורטניה ומלכה בוככוס תפקיד חשוב במהלך המלחמה, כאשר היא החליפה צדדים בין שני הניצים. המלחמה הסתיימה עם הסגרתו של יוגורתה על ידי בוככוס לידי לוקיוס קורנליוס סולה. לאחר מותו של בוככוס עלו לשלטון הממלכה בניו בוככוס השני ובוגודס שחילקו את הממלכה ביניהם, אולם בוככוס הצליח להדיח את אחיו בשנת 38 לפנה"ס והפך למלכה היחיד של מאורטניה. לאחר מותו של בוככוס הפכה הממלכה למדינת חסות רומית ויובה השני שנישא לקלאופטרה סלנה השנייה, הוכתר על ידי אוגוסטוס קיסר, למלכה על ידי הרומים. בשנות שלטונו של יובה חדרו למאורטניה יסודות תרבותיים הלניסטים ורומאים רבים, והיא הפכה בהדרגה לממלכה הלניסטית טיפוסית. תלותה של הממלכה ברומא הלכה וגברה, וכבר בימיו של אוגוסטוס הוקמו בשטחה מושבות חיילים משוחררים ומבצרים. כמו כן נמצאו מטבעות עם כתובות לטיניות שנטבעו כבר בימי שלטונו של בוככוס השני. עם הירצחו של תלמי, מלכה האחרון של מאורטניה, על ידי הקיסר הרומי קליגולה בשנת 40 פרץ מרד בממלכה. לאחר עלייתו של קלאודיוס לכס הקיסרות הרומית דוכא המרד והממלכה סופחה באופן רשמי לאימפריה הרומית. הפרובינקיה חולקה לשתי יחידות מנהליות שונות, מאוריטניה של קיסריה (שחלק משטחה הפך מאוריטניה של סיטינפסיס בימי דיוקלטיאנוס), ומאוריטניה של טינגיס. הערים טיניגס ווולובליס קיבלו מעמד של מוניקיפיום, הוצב נציב על הממלכה, בן למעמד הפרשים, והחל גיוס של ילידים לחיילות העזר של הצבא הרומי. העיר קיסריה הפכה למושבה של חיילים רומים משוחררים. עם זאת, השליטה הרומית על הארץ הייתה מוגבלת ברובה לאזורי החוף ורוב פנים הארץ נשאר מחוץ להשפעתם. עם פלישתם של הוונדלים ב־428 לצפון אפריקה נפלה גם מאורטניה לידיהם והיוותה חלק מממלכתם. בחלקים של צפון אפריקה בהם היה ריק שלטוני, מספר שבטים ברברים פרסו את חסותם באזור (כמו הממלכה המאורו-רומאית), לצד ערים אשר החלו לצבור כוח והשפעה. האימפריה הביזנטית הצליחה בשנת 533 להשמיד את הממלכה הוונדלית בצפון אפריקה, אולם היא לא הצליחה לגבש את שלטונה במאורטניה ושלטה רק על מספר נקודות מבודדות בחופה הצפוני, שלטון שנמשך עד לכיבושה הסופי של הארץ על ידי הערבים במהלך המאה ה-7. תיאודור מומזן, דברי ימי רומא, כרך ג', עמודים 324–333, הוצאת מסדה, תשכ"א. מדיה וקבצים בנושא מאוריטניה בוויקישיתוף מאוריטניה, באתר אנציקלופדיה בריטניקה (באנגלית) מאוריטניה, באתר אנציקלופדיית ההיסטוריה העולמית (באנגלית)
BBC Sessions

BBC Sessions הוא אלבום אוסף ואלבום ההופעה של להקת הרוק הבריטית לד זפלין שהופק עבור ה-BBC ויצא לאור בנובמבר 1997. האלבום יצא לאור לאחר שבע שנים בהן הלהקה לא הפיצה אף חומר, על אף הבקשות החוזרות והנשנות מצד המעריצים. הדיסק הראשון מכיל חומר מהסשנים של הבי בי סי מ-1969; הדיסק השני מכיל את רוב ההופעה שנערכה בתיאטרון פריז ב-1 באפריל 1971; הדיסק השלישי מכיל ראיונות נדירים מ-1969, 1976, 1977 ו-1990. חומר רב מהאלבום הופץ באופן לא רשמי לפני ההוצאה לאור על ידי הלהקה. למרות שהאלבום התקבל בחיוב אצל רוב מבקרי המוזיקה, ביקורת נמתחה על כך שחלק מהשירים נערכו. לד זפלין ג'ימי פייג' - גיטרה חשמלית, גיטרה אקוסטית, קולות רקע, הפקה מוזיקלית, מאסטרינג רוברט פלאנט - שירה, מפוחית פה ג'ון פול ג'ונס - גיטרה בס, קלידים, מנדולינה, קולות רקע ג'ון בונהם - תופים, כלי הקשה, קולות רקע משתתפים נוספים אנדי אירפיקס - מנהל אמנותי, עיצוב ג'ון אסטלי - מאסטרינג לואיס ריי - הערות אלבום קריס וולטר - צילום מידע על האלבום BBC Sessions באתר MusicBrainz מידע על האלבום BBC Sessions באתר AllMusic האלבום BBC Sessions באתר Discogs פרטים על האירוע בוויקיפדיה באנגלית ביקורת וסיקור על האלבום, באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
יהודה מוזס

יהודה מוזס (27 ביולי 1886 – 14 באוקטובר 1956) היה איש עסקים ישראלי והבעלים והמו"ל הראשון של עיתון ידיעות אחרונות מקרב משפחת מוזס. יהודה מוזס נולד ב-1886 בקאליש שבפולין לרבי זאב מוזס, שהיה ראב"ד קאליש. אמו הייתה בת למשפחת פרנקל עתירת הנכסים. בצעירותו נחשב לעילוי, שנשקף לו עתיד גדול בתורה. כשהתחתן בגיל 18 עם דודניתו, מרים שרה לבית פרנקל, סירב להפוך את תורתו לאומנותו. תחת זאת, הקים בקאליש בית חרושת לתחרה ולרקמה. כשפרצה מלחמת העולם הראשונה, כבש הצבא הגרמני את קאליש והעלה אותה באש. מוזס נאלץ לעזוב את עירו וחצה עם משפחתו את קווי החזית לרוסיה והשתקע במוסקבה. עם תום המלחמה חזר לקאליש וסייע בשיקום הקהילה היהודית בה. הוא הקים מפעל טקסטיל בלודז', אך תכנן לעלות לארץ ישראל. ב-1923 עלה לארץ ישראל עם קבוצה של אנשי טקסטיל מפולין והשתקע בתל אביב. הקבוצה הקימה בהצטלבות הרחובות יהודה הלוי ונחמני את מפעל לודז'יה בבית לודז'יה הניצב שם עד היום. מוזס פנה גם לעסקים אחרים. הוא הקים את בנק "אוצר יהודי להתנחלות". ב-1929 התמנה סוכן ראשי למטעי הפרדסים של הלורד מלצ'ט בתל מונד. לאחר מכן, יחד עם משה קרסו, היה ממקימי חברת "קרסו, מוזס, כהן", שגאלה את אדמת חולון ונחלת יצחק. הוא בנה את ביתו בפינת הרחובות רוטשילד ומזא"ה ועד מהרה הפך ביתו לאבן שואבת לחובבי שירה וספרות, לאנשי תורה ולבוני הארץ הוותיקים והחדשים. נפטר בתל אביב ב-1956 ונקבר בבית העלמין נחלת יצחק. בנובמבר 1939 הקים גרשום קומרוב, פקיד בממשלת המנדט שפרש אז ממשרתו, את העיתון "ידיעות אחרונות". כספו לא הספיק לו וכעבור מספר חודשים הוא פשט את הרגל. כדי לכסות את חובותיו הותיר את רישיון העיתון שלו בידי אלכסנדר מוזס, בנו של יהודה, שהיה בעל בית דפוס. אלכסנדר, שלא היה מעוניין בעסקי מו"לות, העביר את הרישיון לשניים מעובדי בית-הדפוס שלו, המדפיס מנדל שרצקי והסדר מנחם רבי, בתנאי שאחיו, נח מוזס יתמנה למנהל. יהודה מוזס לא היה מעורב בגלוי עסקה, ורק כעבור שנה נטל לידיו את ניהולו של עיתון. בשנות מלחמת העולם השנייה שגשג העיתון ותוך שנים מעטות הפך לנפוץ ביותר בין עיתוני ארץ ישראל. עם זאת, חיכוכים בין מוזס לעורך העיתון עזריאל קרליבך, על רקע עצמאיות העורך, גרמו לכך שקרליבך תכנן במשך תקופה ארוכה פרישה מהעיתון יחד עם צוות גדול של עובדיו. בפברואר 1948 אירעה הפרישה ותוך 24 שעות הדפיס קרליבך את העיתון החדש ששמו, "ידיעות מעריב", נועד למשוך את הקוראים כאילו היה המשכו הטבעי של העיתון "ידיעות אחרונות". "מעריב" הופיע עם רוב התוכן והמדורים שהיו עד אז ב"ידיעות אחרונות" ומוזס, שנותר כמעט ללא מערכת עיתון, לא נכנע והמשיך להוציא את העיתון בקושי רב. לאחר המשבר הייתה תפוצת "ידיעות אחרונות" אפסית, וכדי להישאר בתודעת הציבור שילם מוזס לילדים שירוצו ברחובות ויקראו בקול "ידיעות אחרונות". הוא החל למכור מקרקעין כדי לכסות את הפסדי העיתון שהלכו וגדלו במשך שנים. בדיון משפטי שניהל מוזס כנגד "מעריב" התקבלה טענתו שהכותרת של "ידיעות מעריב" (בה המילה "ידיעות" הייתה גדולה במיוחד) היוותה ניסיון הטעיה של הציבור. מוזס ראה בשחזור הצלחת העיתון את משימתו החשובה ביותר, אך כאשר הלך לעולמו, ב-14 באוקטובר 1956, עדיין פיגר "ידיעות אחרונות" מאחורי "מעריב". מספר שנים לאחר מותו חזר "ידיעות אחרונות" והפך לעיתון היומי הנפוץ ביותר בישראל. החברה שהוציאה את העיתון לאור שגשגה ואף פרסמה את השבועון "לאשה", החזיקה בהוצאת ספרים גדולה, ובחלק מחברת טלוויזיה ועוד. יהודה מוזס באתר GRAVEZ הוקם ביולי 1926 כ"בנק יהודי" ובינואר 1940 נעשה "אוצר יהודי להתנחלות".
אוב

האם התכוונתם ל... כישוף אוב (בתנ"ך) – כישוף בו מזמנים את רוחות המתים כדי לתקשר עמם, ולעיתים האדם המבצע כישוף זה ("בעל אוב"), ראו ערך מילוני בנושא אוב, בוויקימילון העלאה באוב – קריאה לנשמה של אדם מת על מנת לשוחח עמו קרויים על שם המונח פונקציית אוב – אחד הכינויים לאורקל (מדעי המחשב), כלי מופשט המשמש בחקירת בעיות הכרעה אוב - ז.ע.פ. – הוצאת ספרים ישראלית מקומות ברוסיה (Обь) אוב (נהר ברוסיה) – נהר בסיביר המערבית, השביעי באורכו בעולם מפרץ אוב – מפרץ גדול בים קארה, בשפך נהר האוב מקומות בצרפת (Aube) אוב (נהר בצרפת) – יובל של נהר הסן אוב (מחוז) – מחוז בחבל גראנד אסט הנקרא על שם נהר האוב אב (חודש בלוח הבבלי ובלוח העברי)
רחובות בנגב

רחובות הייתה עיר נבטית עתיקה, על דרך הבשמים, באזור הנגב ליד נחל שונרה וחולות שונרה. בסמוך לאתר הוקם מחנה של צה"ל בשם "מחנה הר קרן". היישוב במקום התחיל ככל הנראה בזמן המאה הראשונה לספירה כיישוב נבטי בקרבת הר קרן. עד מהרה הפך היישוב לעיר גדולה ומשגשגת שהגיעה לשיאה במהלך המאה ה-5 כאשר אוכלוסיית העיר מנתה מעל 10,000 תושבים. חשיבותו של היישוב הייתה בגלל מיקומו במרכז קו הסחר חלוצה-ניצנה-סיני וזו הסיבה להתפתחותו של ישוב כה גדול באזור מדברי ושומם. בפי הבדואים החיים באזור נקרא המקום "ח'ירבת רוחייבה". במהלך השנים התבצעו במקום חפירות ארכאולוגיות שחשפו מספר כנסיות מימי הביזנטים אך טרם נסתיימו. אל רחובות שבנגב - עיר נבטית בלב החולות, אתר "באופן אחר" תקציר הפרק "רחובות בנגב" מתוך חיבורו של אברהם נגב, ערי הנבטים בנגב, אריאל – כתב עת לידיעת ארץ-ישראל, 1988 חיליק מגנוס, יש אוצרות בנגב, והם עומדים בשיממונם, באתר ynet, 21 בינואר 2008 מידע על אתר רחובות בנגב, בארכיון המנדטורי באתר רשות העתיקות רוחייבה - מודל של עיר במדבר | הרצאה מוקלטת מפי ד״ר עוזי דהרי ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
מגבר

מַגְבֵּר הוא כל מתקן או מצב העושה שימוש בכמות קטנה של אנרגיה לשליטה על מקור אנרגיה גדול יותר. כיום המונח משמש בעיקר לתיאור מגבר חשמלי, אך ישנם גם מגברים המבוססים על אנרגיות אחרות, כגון מגברים מגנטים ומגברי אור. המגבר החשמלי משמש ברדיו, במשדרי ומקלטי טלוויזיה, במיקרו מחשבים, בכלי נגינה חשמליים, מכשור אנליטי ובכל מיני מכשירים אלקטרוניים וספרתיים אחרים. הרכיבים החשובים ביותר של המגבר הם ההתקנים הפעילים, כמו שפופרות הריק והטרנזיסטורים. לעיתים ניתן להפוך אות פיזיקלי כלשהו לאות חשמלי, בדרך כלל בעל עוצמה נמוכה, ובעזרת מערכת מגברים ניתן להשתמש באות לצרכים מגוונים. למשל רשמקול הקולט תנודות קול וממיר אותן לאותות חשמליים חלשים, האותות החשמליים נשלחים לטרנזיסטור או לשפופרת ריק שם הם משמשים כמתג לאותות חשמליים בעוצמה גדולה יותר, התהליך ממשיך וחוזר חלילה עד להגעה לעוצמה הדרושה שבה נשלחים האותות החשמליים לרמקול ההופך אותן לתנודות אוויר הבאות לידי ביטוי כקול. מגבר אות נמוך - קדם מגבר מגבר אות בינוני - עובד עם 0dB, לא ליניארי מגבר אות גבוה (מגבר הספק) - Power Amp. מגבר אות גבוה נועד לקבל עוצמת קו (Line Level = 0dB) תכונות של מגבר אות גבוה: התנגדות כניסה גבוהה. התנגדות מוצא נמוכה מאוד. מגבר ליניארי: מגבר ליניארי הוא מגבר בו פונקציית המעבר אינה תלויה בסיגנל הכניסה. Out=In*A כאשר A הוא מקדם הגברה מגבר לא ליניארי: מגבר לא ליניארי הוא מגבר שבו פונקציית המעבר תלויה בכניסה. אפקט מילר - הקיבול השקול בכניסה למגבר מתח מהפך עולה בשל הגדלת השפעתו של הקיבול המחובר בין צומתי הכניסה והיציאה של המגבר. ככל שההגבר גדול יותר כך גדל גם קיבול זה. הגבלת Slew Rate - Slew Rate הוא מדד המציג את יחס השינוי של המתח במוצא המגבר כתלות בזמן. כאשר מתח הכניסה עולה מעל סף מסוים היחס הנ"ל קטן עד שהשינויים יהיו זניחים ומגיעים לרוויה בליניאריות המגבר. זהו אפקט של אות גדול, כאשר הוא תלוי במתחי ההזנה ובקיבול המגבר באתרים מסוימים, בהם מתקיים מצב גאולוגי מסוים, מתקיימת בעת רעידת אדמה הגברה של תאוצת הקרקע שמתרחשת באתר כתוצאה מהגעת הגלים הסייסמיים אליהם. התשתית הגאולוגית קרי, שתי יחידות הסלע העליונות במקרים אלה משמשות כמגבר טבעי של תאוצות הקרקע באתר. הגברות כאלה מתרחשות כאשר יחידת הסלע העליונה באתר, היא רכה וצפופה הרבה פחות, מצפיפות יחידת הסלע שמתחתיה. הגברה שכזו נקראת תגובת אתר סייסמית. מגבר שרת מגבר קדם מגבר אנרגיה מגבר מנורות מגבר אופטי צמד דרלינגטון מגברים (אלקטרוניקה), דף שער בספרייה הלאומית אבני, ר., 2008. הכנת תרחישים לרעידות אדמה באזורים בעלי רמה סייסמית בינונית. "אופקים בגאוגרפיה, 70: עמודים 96-98. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
רותם (פירושונים)

האם התכוונתם ל... רותם – סוג של צמח ממשפחת הפרפרנים רותם המדבר – מין של צמח הרותם מרכז רת"ם – מרכז שעוסק בהדרכה ומחקר אודות צמחיית ארץ ישראל ובראשו אבי שמידע רותם (יישוב) – התנחלות ויישוב קהילתי בבקעת הירדן גדוד רותם – אחד מגדודי חטיבת גבעתי כוננות רותם – תגבור כוחות צה"ל בגבול מצרים, 1960 מוצב רותם – מוצב צה"ל לשעבר ברצועת הביטחון שבלבנון רתם (רחפן) – רחפן תקיפה מתוצרת התעשייה האווירית אישים ששם משפחתם רותם: אברהם רותם (פירושונים) – אברהם רותם – אלוף לשעבר בצה"ל אברהם רותם (עיתונאי) – עיתונאי ישראלי אברהם רותם (איש השב"כ) – ראש אגף האבטחה בשב"כ לשעבר גבריאלה אביגור-רותם – סופרת ומשוררת ישראלית ג'יי. אר. רותם – מפיק מוזיקלי ופזמונאי קנדי-אמריקאי ממוצא יהודי ישראלי דוד רותם – חבר הכנסת מטעם ישראל ביתנו חן רותם – ראפר ישראלי המכונה סגול 59 יורם רותם – מנהל מחלקת המוזיקה של תחנת הרדיו גלי צה"ל נעם רותם – זמר ומוזיקאי ישראלי עדי רותם – מוזיקאי ומפיק ישראלי שכנא רותם – איש ציבור חרדי שמחה רותם – מראשי מרד גטו ורשה אישים ששמם הפרטי הוא רותם: רותם אבוהב – שחקנית וקומיקאית ישראלית רותם כהן – זמר ופזמונאי ישראלי רותם סלע – שחקנית, דוגמנית ומנחת טלוויזיה ישראלית רותם אלג'ם – זמרת ישראלית, ידועה בשם הבמה J. Lamotta
תסמין

תסמין (בלועזית: Symptom) הוא תופעה המאפיינת מחלה. המונח הלועזי סימפטום מורכב מהמילים Sym ("ביחד") ו-Piptein ("ליפול"), ומשמעותו המקורית ביוונית היא "תאונה". תסמין מסוים יכול להיגרם על ידי תהליכים פתולוגים שונים. מטרת תהליך האבחנה היא לאתר את הגורמים המובילים לתסמין המדווח ולגבש החלטה על זהות התופעה הרפואית, או הפסיכולוגית שממנה סובל המטופל. ייתכן מצב של חולי ללא סימפטומים, מצב שנקרא אסימפטומטיות. המונח העברי הוא נגזרת של המילה סימן (שורש סמ"נ), אולם בניגוד לסימן, שהוא ממצא אובייקטיבי בבדיקה הגופנית של החולה, התסמין הוא תלונתו הסובייקטיבית של החולה והוא מתייחס לרוב לתופעה בה יכול החולה לחוש. לדוגמה: החולה מתלונן על כאב גרון (תסמין) והרופא מוצא אודם ותפליט בגרון (סימנים). תופעה יכולה להיות תסמין וגם סימן, תלוי במי שזיהה אותה. למשל, פריחה שזוהתה על ידי חולה - היא תסמין, ואילו פריחה שגילה אותה רופא היא סימן. מחלות מתאפיינות לעיתים קרובות בתופעות פיזיולוגיות, אותן ניתן לזהות רק בבדיקה רפואית, כגון: שינוי בהרכב הדם, שינוי בריכוז המלחים בגוף, שינוי בקצב פעימות הלב או בלחץ הדם. עם זאת, סימנים אלה יכולים פעמים רבות להתבטא על פני השטח בתסמינים. לדוגמה: שינוי בהרכב הדם ובריכוז המלחים עלול לגרום להפחתה או הגברה בתחושות הצמא או הרעב; ריכוז מלחים גבוה עלול לגרום לזיעה מלוחה. מקור ישיר, כתוצאה מפעולה ישירה של גורמי המחלה: בסרטן העור, למשל, מופיעים גידולים נראים לעין על פני העור כתוצאה ישירה של פעולת גורם המחלה - במקרה זה, לעיתים קרובות, קרינת השמש, הגורמת למוטציות בחומר התורשתי של תאי העור ולהתפתחות גידולים. מקור עקיף, כתוצר מתופעות הנגרמות מפעולתם של גורמי המחלה: בדיזנטריה מתיישבים חיידקים (מהסוג Shigella) או פרוטיסטים (ממין Entamoeba histolytica) במעי הגס ומפרישים רעלנים הגורמים להרס תאים. פעולתם העיקרית של תאי המעי הגס - ספיגת מים מהמזון - נפגמת, דבר הגורם להפרשת מים בצואה - שלשול, התסמין העיקרי של דיזנטריה. מקור עקיף, עקב פעולתו של הגוף במלחמתו בגורמי המחלה: אחד התסמינים השכיחים ביותר, אשר מופיעים במחלות רבות בהן מיקרואורגניזמים פתוגניים תוקפים את הגוף, הוא עלייה בטמפרטורת הגוף ("חום גבוה"). לאחר שתאי הדם הלבנים של מערכת החיסון מזהים את הפתוגן, הם מפרישים, בין השאר, חומרים הנודדים אל המוח והמורים לו להעלות את טמפרטורת הגוף. הדבר גורם לחולה לנוח ולהמעיט בתנועה, דבר המאפשר הקצאת אנרגיה רבה יותר למלחמה בפתוגן. בנוסף, חיידקים רבים חיים בצורה אידיאלית בטמפרטורת הגוף (זאת הסיבה שהגוף מהווה עבורם סביבה נוחה להתרבות), והעלייה בטמפרטורה מביאה להאטה במחזור חייהם ואף למותם. תסמונת (בלועזית: סינדרום, Syndrome) הוא כינוי למחלה בעלת תסמינים רבים, המופיעים במערכות ובאיברים שונים בגוף, ואשר לכאורה אינם קשורים האחד לשני. תסמונת אינה מהווה מושג מדעי נוקשה, ומחלות רבות אשר עונות לקריטריון שלעיל אינן מכונות "תסמונת". לרוב, נובע הדבר מסיבות היסטוריות. טיפול תסמיני (סימפטומטי) הוא טיפול עקיף במחלה, אשר נועד להקל על התסמינים אך לא לרפא את המחלה. התסמין העיקרי של טרשת נפוצה, למשל, הוא ניוון שרירים. פיזיותרפיה מהווה טיפול תסמיני הבא להאט את הניוון ולשפר את היכולת המוטורית. עם זאת, גם עם טיפול פיזיותרפי אינטנסיבי נשארים גורמי המחלה בגוף, ועם הפסקת הטיפול, חוזרים התסמינים ומופיעים שוב. מדיה וקבצים בנושא תסמין בוויקישיתוף לוי יצחק, אנגל אסתי ולהב מאיר, (1999). האנציקלופדי הרפואית החדשה – אבחון מחלות. ישראל: ספרי עליית הגג, ידיעות אחרונות וספרי חמד.
ג'יאנגשי

גְ'יָאנְגְשִׂי (בסינית מפושטת: 江西 בפין-יין: Jiāngxī) הוא מחוז בדרום-מזרח הרפובליקה העממית של סין. בירתו היא העיר נַאנְצָ'אנְג. שטחו 166,900 קמ"ר, ואוכלוסייתו מונה כ-45.1 מיליון נפש. היא מורכבת רובה ככולה מבני ההאן. בני האן הם דוברים ניבים שונים של סינית, בעיקר ממשפחת גאן, אך גם מנדרינית, וו וחווי. המיעוטים החיים בגְ'יָאנְגְשִׂי הם: שה, חווי, מונגולים, מיאו ומנצ'ו. המחוז ממוקם דרומית לנהר היאנגצה, וצפונו שטוח למדי, בעוד דרומו מאופיין בגבעות. עיקר הייצור החקלאי שלו הוא אורז, אך גם כותנה ולפתית. הוא גם מקור עיקרי למחצבים שונים כגון נחושת, טונגסטן, זהב, כסף, אורניום ועוד. זהו מחוז עני למדי, דבר הבולט במיוחד לאור סמיכותו לאחדים מן המחוזות העשירים בסין - גואנגדונג, ג'ג'יאנג ופוג'יין. במחוז ממוקמת העיר גִ'ינְגְדֶגֶ'ן, הידועה ברחבי סין כיצרנית הטובה ביותר של חרסינה. בצפון המחוז ממוקמים הרי לושאן המהווים אתר תיירות פופולרי בסין. אגם פויאנג שבצפון המחוז הוא האגם הגדול ביותר בסין. מדיה וקבצים בנושא ג'יאנגשי בוויקישיתוף אתר האינטרנט הרשמי של ג'יאנגשי (בסינית) ג'יאנגשי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של סין. אתם מוזמנים לתרום לוויקיפדיה ולהרחיב אותו.
קאחה קאלדזה

קאחבר (קאחה) קאלַדזֵה (בגאורגית: კახაბერ (კახა) კალაძე; נולד ב-27 בפברואר 1978 בסמטרדיה) הוא פוליטיקאי גאורגי וכדורגלן עבר. קלאדזה מכהן כראש עיריית טביליסי, מאז אוקטובר 2017. בעברו היה כדורגלן ששיחק בעמדת המגן השמאלי בדינמו טביליסי, דינמו קייב, מילאן ובנבחרת גאורגיה. בסוף הקריירה הספורטיבית שלו, החל קאלדזה להיות מעורב בפוליטיקה בארצו כחבר מפלגת האופוזיציה באותם ימים חלום גאורגי - גאורגיה דמוקרטית, שנוסדה בידי בידזינה איוואנישווילי בפברואר 2012. ב-1 באוקטובר של אותה שנה הוא נבחר לפרלמנט של גאורגיה וב-25 באוקטובר של אותה שנה מונה לתפקיד שר האנרגיה בקבינט של איוואנישווילי. קאלדזה החל את הקריירה שלו בשנת 1993 כמגן בדינמו טביליסי (1993-1997). יכולותיו המרשימות הביאו להעברתו לדינמו קייב מאוקראינה, בה שיחק בשנים 1998 עד 2000. במשך שנתיים וחצי ששיחק במדי דינמו קייב ערך 63 הופעות והשתכר 280,000 יורו לעונה. ההישג המרשים ביותר של קבוצתו באותו הזמן, הייתה ההעפלה לשלב חצי בגמר של ליגת האלופות, כשברבע הגמר הקבוצה ניצחה את ברצלונה. בקיץ 2000, קאלדזה עבר לשחק במילאן, בתפקיד מגן וכקשר שמאלי, ועם הזמן הפך למגן שמאלי קבוע בקבוצה, תפקיד בו שיחק עד פרישתו. ב-2001 נחטף לאבן, אחיו של קאלדזה, והחוטפים ביקשו תמורתו כופר בסך 600,000 דולר. ב-6 במאי 2005, מצאה משטרת גאורגיה שמונה גופות במחוז סוואנתי. המשטרה העריכה שאחת הגופות היא זו של לאבן, אחיו של קאלדזה. במשך כל אותה תקופה, לא היה קאלדזה שחקן יציב בקבוצה, ולפרקים מילאו אחרים את תפקידו בקבוצה. בשנת 2003 זכה קאלדזה עם מילאן בגביע האיטלקי ובליגת האלופות. בעונת 2003/2004 חגג עימה זכייה בסרייה א'. ב-2007, קאלדזה זכה בליגת האלופות בשנית עם מילאן, לאחר ניצחון הקבוצה בגמר המפעל על ליברפול 2 - 1. בקיץ 2010 עבר לגנואה לאחר 9 עונות במילאן. ב-2012 לאחר 2 עונות בגנואה הודיע קלאדזה על פרישה ממשחק פעיל. קאלדזה היה שחקן מפתח בנבחרת גאורגיה, ולזכותו למעלה מ-60 הופעות במדיה. במוקדמות מונדיאל 2010 במשחק מול נבחרת איטליה הבקיע קאלדזה שני שערים עצמיים. קלאדזה היה חבר תנועת "החלום הגאורגי - גאורגיה דמוקרטית", שנוסדה בידי בידזינה איוואנישווילי בפברואר 2012. ב-1 באוקטובר 2012 הוא נבחר לפרלמנט של גאורגיה וב-25 באוקטובר של אותה שנה מונה לתפקיד שר האנרגיה בקבינט של איוואנישווילי. באוקטובר 2017 התמודד לראשות העיר טביליסי וזכה ב-51% מהקולות. דינמו טביליסי אליפות גאורגיה: 1994, 1995, 1996, 1997 הגביע הגאורגי: 1994, 1995, 1996, 1997 דינמו קייב אליפות אוקראינה: 1998, 1999, 2000 הגביע האוקראיני: 1998, 1999, 2000 מילאן אליפות אירופה: 2002/2003, 2006/2007 הסופר קאפ האירופי: 2002/2003, 2006/2007 אליפות איטליה: 2004 הסופר קאפ האיטלקי: 2004 הגביע האיטלקי: 2002/2003 אליפות העולם לקבוצות: 2007 מדיה וקבצים בנושא קאחה קאלדזה בוויקישיתוף קאחה קאלדזה, ברשת החברתית פייסבוק קאחה קאלדזה, ברשת החברתית אקס (טוויטר) קאחה קאלדזה, ברשת החברתית אינסטגרם קאחה קאלדזה, באתר Transfermarkt קאחה קאלדזה, באתר Soccerway קאחה קאלדזה, באתר WorldFootball.net קאחה קאלדזה, באתר National Football Teams קאחה קאלדזה, באתר FootballDatabase.eu פרופיל אישי, באתר קבוצת מילאן יואב דובינסקי, בשם האח. הטרגדיה והתאוששות של קלאדזה, אפריל 2006
חרוז לבן

חרוז לבן הוא סגנון שירה שהתפתח במאה ה-16 ובו כל שורה מורכבת מתשע עד שתים עשרה הברות המאורגנות לרוב בפנטמטר יאמבי, משקל שבו מופיעות לסירוגין הברות לא מוטעמות והברות מוטעמות, וכוללת בסך הכל חמש הדגשות. המיוחד בחרוז לבן הוא שאין חריזה בין השורות השונות, כך שתשומת הלב מועברת למקצב. כריסטופר מרלו החדיר לעולם התיאטרון האנגלי את השימוש בחרוזים לבנים, שאיפשר דיבור דרמטי הקרוב למציאות הרבה יותר מהשירה המחורזת של המחזאים שקדמו לו. לפסגות השימוש בסגנון זה בספרות האנגלית הגיעו שייקספיר במחזותיו וג'ון מילטון ב"אפסוס". פנטמטר יאמבי חרוז לבן, באתר אנציקלופדיה בריטניקה (באנגלית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
אופיס (פירושונים)

האם התכוונתם ל... ערכת יישומים משרדיים: מיקרוסופט אופיס – ערכת יישומים משרדיים מבית מיקרוסופט הכוללת את התוכנות Word, Excel ו- Powerpoint. סטאר אופיס – ערכת יישומים משרדיים עבור מערכות חלונות ויוניקס המופצת על ידי חברת סאן מיקרוסיסטמס אופן אופיס – גרסת קוד פתוח חופשית של סטאר אופיס, הכוללת את התוכנות Writer, Calc ו- Presenter. גנום אופיס – ערכת יישומים משרדיים בקוד פתוח לשולחן העבודה גנום הכוללת את Abiword ו-gnumeric. KOffice – ערכת יישומים משרדים בקוד פתוח לשלוחן העבודה KDE הכוללת את kword, kspread ו-kpresenter. משרד (Office באנגלית) - מקום עבודה שבו מעבדים מסמכים. אופיס (עיר) (אנ') – עיר עתיקה על גדות החידקל.
דון ז'ואן חוזר מהמלחמה

דון ז'ואן חוזר מהמלחמה (בגרמנית: Don Juan kommt aus dem Krieg) הוא מחזה פרי עטו של המחזאי אדן פון הורבאט שראה אור בשנת 1936. המחזה מונה שלוש מערכות ועשרים וארבע תמונות. המחזה נפתח בשלהי סתיו 1918, עם סיומה של מלחמת העולם הראשונה. דון ז'ואן שב למולדתו ההרוסה. לפני המלחמה הוא היה רודף שמלות ועזב את ארוסתו שהייתה נאמנה לו זמן קצר לפני חתונתם. כעת הוא מתחרט על מעשיו ורוצה להשיב אליו את אהובתו. הוא עוסק לפרנסתו בסחר עתיקות ומנסה למצוא את אהובתו, בדרך הוא ממשיך להפיל ברשתו נשים. בשלב מסוים הוא מואשם באונס נערה על לא עוול בכפו, בורח ממאסר. בסיום המחזה הוא מגיע לבית אהובתו ומתברר לו שהיא נפטרה שנתיים קודם לכן. המחזה מסתיים כשהוא מבקר את קברה בשלג. תיאטרון באר שבע, הצגת בכורה: ינואר 1985 יוצרים: מתרגם – תום לוי במאית – אסתר איזביצקי עיצוב תפאורה – מרים גורצקי הלחנת מוזיקה – רפי קדישזון עיצוב תאורה – ג'ודי קופרמן שחקנים: אדן פון הורבאט, דון ז'ואן חוזר מהמלחמה, עברית: תום לוי, מרכז ישראלי לדרמה ליד "בית צבי" – בית הספר לאמנות הבמה והקולנוע, רמת גן, תשמ"ג 1983 מדיה וקבצים בנושא דון ז'ואן חוזר מהמלחמה בוויקישיתוף
ג'ילין

גִ'ילִין (בסינית: 吉林/Jílín) (או קִירִין) הוא מחוז בצפון־מזרח סין. שטחו 187,400 קמ"ר; אוכלוסייתו מונה כ־24 מיליון נפש; בירתו היא העיר צָ'אנְגְצ'וּן (长春/Chángchūn). זהו מחוז המשתייך לאזור המוכר כמנצ'וריה. בעבר הייתה רוב אוכלוסייתו מנצ'ורית. עם זאת, כיום מהווים המנצ'ורים 4% בלבד מאוכלוסייתו והקוריאנים כ־4% נוספים, בעוד עיקר האוכלוסייה היא בני האן. המחוז גובל בקוריאה הצפונית וברוסיה וכן במחוזות חיילונגג'יאנג, ליאונינג ומונגוליה הפנימית. ב-1932 הפכו היפנים את המחוז לחלק ממדינת מנצ'וקוו כשמושב ממשלת הבובות הוא בצ'אנגצ'ון, בירתה של ג'ילין. עם תבוסת היפנים ב-1945 הועברה ג'ילין, יחד עם יתר מנצ'וריה לידי הקומוניסטים על ידי הסובייטים, והאזור שימש כבסיס לקומוניסטים שמאוחר יותר כבשו את יתר סין. זהו מחוז הררי עם חורפים ארוכים וקרים (14°c- עד 20°c- בינואר). עיקר החקלאות שלו מתבססת על אורז, תירס ודורה, וכן חטיבת עצים בהרי צ'אנגבאי ורעיית צאן במערב המחוז. עיקר מוצרי התעשייה של המחוז הם מכוניות, קרונות רכבת וסגסוגות ברזל. ג'ילין (עיר) מדיה וקבצים בנושא ג'ילין בוויקישיתוף אתר האינטרנט הרשמי של ג'ילין ג'ילין, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של סין. אתם מוזמנים לתרום לוויקיפדיה ולהרחיב אותו.
גלינה גורוחובה

גלינה גורוחובה (ברוסית: Галина Евгеньевна Горохова;‏ 31 באוגוסט 1938) הייתה סייפת סובייטית. אלופה אולימפית (רומא 1960, מקסיקו 1968 ומינכן 1972), בעלת 9 מדליות זהב באליפויות העולם. גלינה גורוחובה נולדה במוסקבה. בילדותה גורוחובה חלמה על הים ואף סיימה את בית הספר לימאות ונכללה בסגל אונייה שהפליגה בנהרות. בשנת 1953 היא הגיעה לאימוני סיף. במהלך כל הקריירה היא התאמנה לצד אלכסנדרה זאבלינה, גם היא אלופה אולימפית. בשנת 1965 ובשנת 1970 גורוחובה הייתה אלופת עולם במקצוע אישי. גורוחובה הייתה חברה בנבחרת ברית המועצות עד לשנת 1972 וזכתה ב-3 אולימפיאדות בתחרות קבוצתית. בטוקיו 1964 גורוחובה עם קבוצתה זכתה במדליית כסף. במהלך תחרות אישית של מקסיקו סיטי 1968 גורוחובה ניצחה את ילנה בלובה, אך בסופה של תחרות בלובה זכתה במדליית זהב וגורוחובה נותרה ללא מדליה אישית. מינכן 1972 היא זכתה במדליית ארד אישית. בנוסף לכך גורוחובה זכתה כמה פעמים בתחרויות אירופאיות ו-22 פעמים הייתה אלופת ברית המועצות. בשנת 1973 לאחר לידת ביתה היא חזרה להתאמן, אך בעקבות תאונת דרכים החליטה לעזוב סופית את הספורט. בשנת 1975 היא החלה לאמן ובמשך שנים הייתה מאמנת נבחרת ברית המועצות. היא כהנה בתפקיד זה עד לשנת 1992. גלינה גורוחובה סיימה לימודים במכון לספורט במוסקבה ובשנת 1973 קיבלה תואר דוקטור תוך התמחות בהיסטוריה. בשנת 1991 גורוחובה נבחרה ליושב ראש איגוד הספורטאים הרוסי. הארגון מטפל בהגנה סוציאלית של הספורטאים ומאמנים. מדיה וקבצים בנושא גלינה גורוחובה בוויקישיתוף גלינה גורוחובה, באתר olympedia.org